夢亡友黄世永夢中猶喜談佛既覺感念不已因和夢李白韻以記焉二首  其一
作者：楊萬里
朝代：宋

paragraphs: 子在人每憎，子亡憎者惻。
自吾失此友，但覺生意息。
猶解夢裏來，豈子餘此憶。
死生知有無，賢聖或未測。
渾作白日看，不記夜許黑。
尚憐紫鸞姿，未舉先折翼。
只驚玉雪容，冷面带古色。
夢淚覺猶濕，悲罷喜有得。